Finalitzen les obres dels carrers Espronceda i Nueva del Port de Sagunt
04 de desembre 2020

![](/media/zfrcvcum/97_imagen-2.jpg)  

Les obres de renovació i reurbanització dels carrers Espronceda i Nueva ja han finalitzat. Estes obres, que durant els últims tres mesos s'han estat desenvolupant en el barri de La Marina del Port de Sagunt, han tingut una inversió total de 151.771,87 euros, i ha sigut executada per l'empresa Obras y Servicios Sercyoval S.L. 

Esta inversió, que ha sigut gestionada pel departament de Contractació de l'Ajuntament de Sagunt, ha permés una renovació total d’estos carrers que han passat a ser totalment accessibles. Per a Javier Raro, regidor de Contractació**, «la finalització d'esta obra és una gran satisfacció, perquè la teníem pendent des de la passada legislatura i ara ja és una realitat que poden disfrutar els veïns i veïnes residents en este barri»**. Així mateix, Raro ha recordat, a més, que està inversió ha sigut posterior a l'executada per Aigües de Sagunt, consistent en la renovació de les xarxes de sanejament i aigua potable, i en la qual es van invertir 237.872,51 euros.

![](/media/05ng5ufl/97_imagen-3.jpg)  

Per finalitzar la intervenció, únicament quedarà la substitució de les lluminàries que, segons el regidor de Contractació **«es tracta d'una millora que les empreses licitadores podien oferir i que permetrà implantar 15 lluminàries de LED en estos carrers».** Este canvi de lluminàries s'executarà durant el mes de gener, una vegada siguen rebudes per l'empresa contractista. 

Segons informen des del departament de Contractació, després de la finalització d'estes obres, des de l'Ajuntament de Sagunt ja es treballa en pròximes intervencions al barri de La Marina, el qual està sent renovat completament amb diferents inversions realitzades en els últims anys.​

*   [](http://www.facebook.com/sharer.php?u=https://aytosagunto.es/va/actualitat/finalitzen-les-obres-dels-carrers-espronceda-i-nueva-del-port-de-sagunt/ "Facebook")
*   [](http://twitter.com/share?url=https://aytosagunto.es/va/actualitat/finalitzen-les-obres-dels-carrers-espronceda-i-nueva-del-port-de-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/finalitzen-les-obres-dels-carrers-espronceda-i-nueva-del-port-de-sagunt/ "Linked In")
*   [](mailto:?body=https://aytosagunto.es/va/actualitat/finalitzen-les-obres-dels-carrers-espronceda-i-nueva-del-port-de-sagunt/)